प्रधानमंत्री कार्यालय की ओर से जारी एक बयान में कहा गया है, प्रधानमंत्री ने केंद्रीय गृह मंत्री पी. चिदम्बरम की अध्यक्षता में भोपाल गैस त्रासदी से संबंधित सभी मुद्दों पर गौर करने के लिए गठित मंत्रियों के समूह को निर्देश दिया है कि इसकी बैठक तुरंत बुलाई जाए जिसमें अभी हाल में अदालती निर्णय से उत्पन्न स्थिति का जायजा लिया जाए, इस मुद्दे से संबंधित सभी बिन्दुओं का आकलन और उपाय किए जाएं और 10 दिनों के अंदर मंत्रिमंडल को रिपोर्ट सौंप दी जाए।